* Стална делегација Народне скупштине ИСП учествовала је на 20. годишњој конференцији Међународног фонда јединства православних народа, од 10. до 13. фебруара 2014. године у Нишу. У саставу делегације били су проф. др Милета Поскурица, шеф сталне делегације и Александар Чотрић, члан сталне делегације.
* Стална делегација Народне скупштине у Интерпарламентарној скупштини православља учествовала је на редовном заједничком састанку чланова Међународног секретаријата и председника одбора Интерпарламентарне скупштине православља, који се одржао у Јерусалиму и Витлејему од 19. до 21. октобра 2013. године. Делегацију су чинили проф. др Милета Поскурица, шеф сталне делегације и Александар Чотрић, члан делегације.
* Делегација Народне скупштине учествовала на 20. јубиларном годишњем Генералном заседању Интерпарламентарне скупштине православља, од 26. до 30. јуна 2013. године, у Атини. Делегацију Народне скупштине чинили народни посланици др Ненад Поповић, потпредседник Народне скупштине, проф. др Милета Поскурица, шеф сталне делегације Народне скупштине у ИСП и Александар Чотрић, члан сталне делегације Народне скупштине у ИСП. Потпредседник Народне скупштине др Ненад Поповић потписао је, у име Народне скупштине, Декларацију Интерпарламентарне скупштине православља, која позива на јачање улоге православља у савременом свету, превладавање националних и религијских разлика, заштиту националних и верских мањина и сарадњу међу парламентима.
* Члан сталне делегације Народне скупштине у Интерпарламентарној скупштини православља народни посланик Александар Чотрић, учествовао је 9. и 10. октобра 2012. године у Атини на редовном заједничком састанку чланова Међународног секретаријата и председника одбора ИСП.
Чотрић је информисао учеснике скупа о ставовима Народне скупштине у вези са европским интеграцијама, питањем Косова и Метохије, односу према традиционалним црквама и верским заједницама, као и о Петом састанку Међуправославне мреже иницијатива за проучавање религија и деструктивних култова, који је одржан од 24. до 27. септембра ове године у Новом Саду.
* Члан сталне делегације Народне скупштине у Интерпарламентарној скупштини православља Александар Чотрић учествовао је на Петом састанку Међуправославне мреже иницијатива за проучавање религија и деструктивних култова, који је одржан од 24. до 27. септембра 2012. године у Новом Саду.
Тема овогодишњег скупа била је „Гуруизам у деструктивним култовима и другде: лични - духовни - друштвени проблеми и њихово лечење“.
* Шеф сталне делегације Народне скупштине Републике Србије при Интерпарламентарној скупштини православља (ИСП), народни посланик Александар Чотрић, изабран је за члана Секретаријата те скупштине на 19. годишњем заседању које је одржано у Прагу од 26. до 29. јуна 2012. године. Чотрић је једногласно изабран у руководеће тело ове организације, на период од две године, и то гласовима представника 23 национална парламента.